กลุ่มพลังงานหนุน SET ปิดเช้าบวก 2.08 จุด PTT ซื้อขายสูงสุด 3.5 พันลบ.
กลุ่มพลังงานหนุน SET ปิดเช้าบวก 2.08 จุด PTT ซื้อขายสูงสุด 3.5 พันลบ. โดยดัชนีปิดเช้านี้ที่ระดับ 1,751.88 จุด เพิ่มขึ้น 2.08 จุด หรือ 0.12 % มูลค่าการซื้อขาย 3.7 หมื่นลบ.
20 ก.ย. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (20 ก.ย.61) ที่ระดับ 1,751.88 จุด เพิ่มขึ้น 2.08 จุด หรือ 0.12 % มูลค่าการซื้อขาย 3.7 หมื่นลบ.
ด้าน นายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยวันนี้ปรับตัวขึ้นในทิศทางเดียวกับตลาดหุ้นในภูมิภาคเอเชียที่ส่วนใหญ่จะอยู่ในแดนบวก โดยตลาดรับแรงหนุนจากหุ้นในกลุ่มพลังงาน และปิโตรเคมี หลังจากที่ราคาน้ำมันได้ปรับตัวสูงขึ้น 3 วันติดต่อกัน และสต็อกน้ำมันดิบของสหรัฐลดลง
นอกจากนี้ เงินบาทในรอบ 1 วันทำการแข็งค่ามากสุดใน Emerging Market ส่วนหนึ่งทำให้ Fund Flow ไหลเข้าสู่ตลาดบ้านเรา แต่มองว่ายังเป็นลักษณะเทรดดิ้ง เนื่องจากตลาดฟิวเจอร์นักลงทุนต่างชาติได้ทำ Short สุทธิหมื่นกว่าสัญญาในช่วง 2 วันที่ผ่านมา ดังนั้นการไหลเข้ามาของ Fund Flow จึงยังไม่เข้ามาอย่างแท้จริง
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 3,528.09 ล้านบาท ปิดที่ 53.00 บาท เพิ่มขึ้น 0.50 บาท
SUPER มูลค่าการซื้อขาย 2,013.65 ล้านบาท ปิดที่ 0.86 บาท เพิ่มขึ้น 0.12 บาท
IVL มูลค่าการซื้อขาย 1,587.54 ล้านบาท ปิดที่ 60.25 บาท เพิ่มขึ้น 1.25 บาท
BEAUTY มูลค่าการซื้อขาย 1,479.79 ล้านบาท ปิดที่ 11.70 บาท เพิ่มขึ้น 0.20 บาท
EA มูลค่าการซื้อขาย 1,249.56 ล้านบาท ปิดที่ 48.75 บาท เพิ่มขึ้น 1.50 บาท